**ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ**

**ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ**

**Οργανωτική Επιτροπή για τη διεξαγωγή του 13ου Διαγωνισμού**

**Μαθηματικών για τους μαθητές της Ε΄ και ΣΤ΄ τάξης των Δημοτικών**

 **«*Μαθηματικά της Φύσης και της Ζωής* »**

**Και το**

**2ο ΔΗΜΟΤΙΚΟ ΣΧΟΛΕΙΟ ΝΕΑΣ ΠΕΡΑΜΟΥ ΚΑΒΑΛΑΣ**

**Ανακοίνωση-Πρόσκληση Διαγωνισμού Μαθηματικών**

***Μαθηματικά της φύσης και της ζωής***

**Θέμα:** «Διοργάνωση του Διαγωνισμού Μαθηματικών στα δημοτικά σχολεία του Νομού Καβάλας με την επωνυμία: *Μαθηματικά της φύσης και της ζωής»*

Μετά την επιτυχία που σημείωσαν οι προηγούμενες διοργανώσεις του Διαγωνισμού Μαθηματικών, συνεχίζουμε και φέτος για μαθητές της Ε΄ και ΣΤ΄ τάξης του δημοτικού σχολείου.

Ο διαγωνισμός θα πραγματοποιηθεί το **Σάββατο 13/5/2017** στο **​​​​​ 2ο Δημοτικό Σχολείο Ν. Περάμου Καβάλας** και ώρα **11.00** **π.μ**..

Τα θέματα του διαγωνισμού θα επιλεγούν από την τράπεζα θεμάτων που υπάρχει στο Τμήμα Δημοτικής Εκπαίδευσης Φλώρινας από ομάδα του Πανεπιστημίου με τη συμμετοχή της συντονιστικής επιτροπής του Διαγωνισμού. Τα γραπτά των μαθητών θα εξεταστούν από ομάδα έμπειρων εκπαιδευτικών.

 Ο διαγωνισμός αυτός έχει γίνει θεσμός και πραγματοποιείται κάθε χρόνο. Σκοπός του διαγωνισμού αυτού δεν είναι η διάκριση των αρίστων, αλλά η παιδαγωγική επιδίωξη να κάνουμε τα νέα παιδιά να ενδιαφερθούν για τα μαθηματικά και να δοκιμάσουν τις δυνάμεις τους. Πιστεύουμε πως τα μαθηματικά αποτελούν σημαντικό στοιχείο του ελληνικού πολιτισμού, αλλά δυστυχώς αυτή η διάσταση τους έχει αγνοηθεί από την ελληνική κοινωνία και την εκπαίδευση.

Ο φετινός διαγωνισμός είναι αφιερωμένος στον **Αρχιμήδη,** γνωστή και σημαντική προσωπικότητα της αρχαίας ελληνικής μαθηματικής παράδοσης.

Θα θέλαμε επίσης να σας πληροφορήσουμε ότι στο δικτυακό τόπο των μαθηματικών της φύσης και της ζωής: <http://mathslife.eled.uowm.gr/> φιλοξενείται ***το πρόβλημα της εβδομάδας.*** Κάθε Τετάρτη δημοσιεύεται ένα νέο πρόβλημα.Τα προβλήματα απευθύνονται κυρίως σε μαθητές Ε΄ και Στ΄ Δημοτικού, αλλά καθένας μπορεί να δοκιμάσει. Τα προβλήματα αυτά μπορεί να τα εκτυπώσει ο δάσκαλος της τάξης ή να προτείνει στους μαθητές να επισκεφτούν τη σελίδα. Κάθε εβδομάδα δημοσιεύουμε τη λύση του προηγούμενου προβλήματος. Επίσης στην ίδια ιστοσελίδα δημοσιεύονται και τα θέματα των παλιότερων διαγωνισμών με προτεινόμενες λύσεις τους.

Τα σχολεία που ενδιαφέρονται να συμμετέχουν στο διαγωνισμό μπορούν να στείλουν πίνακα με τους μαθητές ανά τάξη στο E-mail μας mail@2dim-n-peram.kav.sch.gr ή στο φαξ του σχολείου: 25940-21214

 Σας ευχαριστούμε θερμά για τη συμπαράστασή σας και για τη στήριξη του διαγωνισμού.

 Η οργανωτική επιτροπή και το 2ο Δ. Σ. Νέας Περάμου Καβάλας